b'\n_START_ARTICLE_\nWilliams FW12\n_START_PARAGRAPH_\nWilliams FW12/C je Williamsov dirkalnik Formule 1, ki je bil v uporabi v sezonah 1988 in v 1989, ko so z njim dirkali Nigel Mansell, Martin Brundle, Jean-Louis Schlesser, Riccardo Patrese in Thierry Boutsen. Skupno so z njim zbrali \xc5\xa1estinpetdeset nastopov na prvenstvenih dirkah Formule 1, na katerih so dosegli eno zmago in \xc5\xa1e osem uvrstitev na stopni\xc4\x8dke._NEWLINE_V sezoni 1988 se je dirkalnik izkazal za zelo nezanesljivega, saj so dirka\xc4\x8di na \xc5\xa1estnajstih dirkah kar dvajsetkrat odstopili. Edini uvrstitvi na stopni\xc4\x8dke je dosegel Mansell z drugima mestoma na dirkah za Veliko nagrado Velike Britanije in Veliko nagrado \xc5\xa0panije. Kot bolj\xc5\xa1a pa se je izkazala izbolj\xc5\xa1ana razli\xc4\x8dica dirkalnika FW12C za sezono 1989, s katero je Boutsen zmagal na dirki za Veliko nagrado Kanade, ob tem pa sta skupaj s Patresejem dosegla \xc5\xa1e \xc5\xa1est uvrstitev na stopni\xc4\x8dke in drugo mesto v konstruktorskem prvenstvu s sedeminsedemdesetimi to\xc4\x8dkami. Nekaj dirk pred koncem sezone ga je zamenjal nov dirkalnik Williams FW13.'